LATVIJAS REPUBLIKAS MINISTRU KABINETS

2013.gada Rīkojums Nr.

Rīgā (prot. Nr. .§)

**Par nacionālās sporta bāzes statusa piešķiršanu sporta kompleksam „Daugavas sporta nams”**

1. Ministru kabinets (adrese – Brīvības bulvārī 36, Rīga, LV-1520) ir izskatījis Rīgas pilsētas pašvaldības (adrese – Rātslaukums 1; Rīga, LV-1539, reģistrācijas numurs – 90000064250) vārdā iesniegto Bērnu un jauniešu basketbola skolas „Rīga” 2012.gada 6.jūnija (papildināts 2012.gada 3.oktobrī) iesniegumu par nacionālās sporta bāzes statusa piešķiršanu sporta bāzei – sporta kompleksam „Daugavas sporta nams”.

2. Pēc iesnieguma par nacionālās sporta bāzes statusa piešķiršanu sporta kompleksam „Daugavas sporta nams” izskatīšanas Ministru kabinets konstatē:

2.1. sporta komplekss „Daugavas sporta nams” ir nekustamais īpašums (nekustamā īpašuma kadastra Nr. 0100 027 2004), kas sastāv no zemes vienības 10816 m2 platībā (zemes vienības kadastra apzīmējums 0100 027 2004) un būves (būves kadastra apzīmējums 0100 027 2004 001) Kr.Barona ielā 107, Rīgā, kas ierakstīts Rīgas pilsētas zemesgrāmatu nodalījumā Nr.2538 uz Rīgas pilsētas pašvaldības vārda;

2.2. saskaņā ar likuma „Par nacionālās sporta bāzes statusu” 6.panta pirmo daļu iesniegumu par nacionālās sporta bāzes statusa piešķiršanu iesniedz sporta bāzes īpašnieks vai valsts sporta bāzes valdītājs. Iesniegums par nacionālās sporta bāzes statusa piešķiršanu sporta kompleksam „Daugavas sporta nams” iesniegts atbilstoši Ministru kabineta 2009.gada 18.augusta noteikumiem Nr.940 „Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību”;

2.3. Bērnu un jauniešu basketbola skola „Rīga” atbilstoši likuma „Par nacionālās sporta bāzes statusu” 6.panta pirmajā daļā noteiktajam 2012.gada 6.jūnijā ir iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina sporta kompleksa „Daugavas sporta nams” atbilstību likuma „Par nacionālās sporta bāzes statusu” 5.pantā minētajiem nacionālās sporta bāzes statusa piešķiršanas nosacījumiem;

2.4. saskaņā ar likuma „Par nacionālās sporta bāzes statusu” 6.panta 31 daļu Izglītības un zinātnes ministrija 2012.gada 11.jūlijā veikusi sporta bāzes sākotnējo pārbaudi un izvērtējusi sporta kompleksa „Daugavas sporta nams” atbilstību likuma „Par nacionālās sporta bāzes statusu” 5.pantā minētajiem nacionālās sporta bāzes statusa piešķiršanas nosacījumiem;

2.5. atbilstoši Ministru kabineta 2012.gada 20.marta noteikumiem Nr.192 „Sporta bāzu un nacionālo sporta bāzu pārbaudes kārtība” 13.punktam un ievērojot Izglītības un zinātnes ministrijas 2012.gada 11.jūlija sporta bāzes sākotnējās pārbaudes noslēguma ziņojumā minēto, Bērnu un jauniešu basketbola skolas „Rīga” 2012.gada 6.jūnija iesniegums par nacionālās sporta bāzes statusa piešķiršanu sporta kompleksam „Daugavas sporta nams” jāpapildina ar atzinumu par sporta kompleksa „Daugavas sporta nams” atbilstību likuma „Par nacionālās sporta bāzes statusu” 5.panta pirmās daļas 5.punkta nosacījumam – par sporta bāzes atbilstību pasaules vai Eiropas čempionātu, to posmu, kausu izcīņas un kvalifikācijas sacensību rīkošanai;

2.6. Bērnu un jauniešu basketbola skola „Rīga” atbilstoši likuma „Par nacionālās sporta bāzes statusu” 6.panta pirmajā daļā noteiktajam 2012.gada 3.oktobrī ir iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu papildinājumu, kas apliecina sporta kompleksa „Daugavas sporta nams” atbilstību likuma „Par nacionālās sporta bāzes statusu” 5.panta pirmās daļas 5.punkta nosacījumam;

2.7. atbilstoši Ministru kabineta 2012.gada 20.marta noteikumu Nr.192 „Sporta bāzu un nacionālo sporta bāzu pārbaudes kārtība” 12.punktam noslēguma ziņojums par sākotnējo pārbaudi iesniegts Latvijas Nacionālajā sporta padomē atzinuma sniegšanai par sporta bāzes atbilstību nacionālās sporta bāzes statusam;

2.8. saskaņā ar likuma „Par nacionālās sporta bāzes statusu” 6.panta **31** daļā noteikto Latvijas Nacionālā sporta padome 2012.gada 24.oktobra sēdē (prot. Nr.5, 7.§., 7.2.apakšpunkts) ir sniegusi atzinumu, ka sporta komplekss „Daugavas sporta nams” atbilst likuma 5.pantā minētajiem nacionālās sporta bāzes statusa piešķiršanas nosacījumiem;

2.9. saskaņā ar likuma „Par nacionālās sporta bāzes statusu” 6.panta ceturto daļu rīkojumu par nacionālās sporta bāzes statusa piešķiršanu izdod Ministru kabinets.

3. Ievērojot minētos apsvērumus un pamatojoties uz likuma „Par nacionālās sporta bāzes statusu” 5.panta pirmo daļu, 6.panta pirmo, 31 un ceturto daļu, Ministru kabinets nolemj sporta kompleksam „Daugavas sporta nams” piešķirt nacionālās sporta bāzes statusu.

4. Šo rīkojumu saskaņā ar Administratīvā procesa likuma 76.panta otro daļu, 188.panta pirmo un otro daļu un 189.panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas dienas oficiālā elektroniskā izdevuma „Latvijas Vēstnesis” tīmekļa vietnē www.vestnesis.lv.

Ministru prezidents V.Dombrovskis

Izglītības un zinātnes ministrs V.Dombrovskis

Iesniedzējs:

Izglītības un zinātnes ministrs V.Dombrovskis

Vizē:

Valsts sekretāre S.Liepiņa

22.05.2013 08:00

655

A.Mičule

67047928, anda.micule@izm.gov.lv